Informácie o Púti detí do Marianky 2019

Téma púte: **Panna Mária – služobnica Pána**

* hlavnou tematickou myšlienkou v tomto roku bude objavovanie Panny Márie ako služobnice Pána, ako ohlasovateľky Ježiša, prinášateľky Ježiša, služobníčky Ježiša a Rodičky Ježiša

Čas: **25. máj 2019**

* púť detí má tradíciu konať sa na konci mája, aby bola motiváciou a možnosťou poďakovania sa aj pre prvoprijímajúce deti a zároveň sa viaže na čas okolo 24. mája, kedy sa v Cirkvi slávi spomienka Panny Márie Pomocnice kresťanov

Organizátori: **Diecézny katechetický úrad Bratislavskej arcidiecézy**

**eRko – Hnutie kresťanských spoločenstiev detí**

* hlavný zodpovedný: **Tomáš Krampl**, kaplán z farnosti Bratislava - Najsv. Trojice

kontakt: 0910 228 558, tomas.krampl@gmail.com

* zodpovední za eRko (OC Bratislava): **Miroslava Selecká, Lucia Gašparová**

**Jana Debnárová**

 na starosti majú registráciu, nahlasovanie zborov, katechézy

 kontakt: putmarianka@gmail.com

Registrácia: <https://erko.sk/putdeti/> **do 20.5.2019**

Forma: **púť + katechéza + sv. omša**

* 1. **PÚŤ**
		+ **dve pútnické cesty:**
			1. **z Rače** – z parkoviska nad amfiteátrom v Knižkovej doline cca. **od 8.30**
			2. **zo Stupavy** – z priestoru pred farským kostolom sv. Štefana cca. **od 9.30**
		+ **vzbudenie úmyslu** – **nezabudnite s deťmi ešte pred púťou** (púť sa dá predložiť Bohu ako duchovná obeta a tak si nejakú milosť vyprosiť)
		+ **„vstupné“** na pútnickú cestu – **nezabudnúť** **pútnickú zástavu** a naučiť sa **nejakú pútnickú pieseň** **k Panne Márii** – aj z JKS
		+ **vstupy na pútnickú cestu** budú označené **„bránami“** (španielske stánky s animátormi v tričkách), kde animátori odovzdajú vedúcemu skupiny (alebo rodičovi) tzv. **Pútničkov** - „preukazy pútnika“ **aj s úlohami na cestu**
		+ **pútnické úlohy** – konajú sa na vedúcim skupiny ľubovoľne zvolených 5-tich miestach počas cesty v ľubovoľnom poradí:
1. **modlitba celého sv. ruženca**
2. **5-10 min. ticha**
3. **na 500-1000 m ponesiem svoj i batoh druhého**
	* + **hneď po príchode do Marianky** prosíme, **aby ste išli najprv do Baziliky Narodenia Panny Márie a pomodlili sa** (aj nahlas) **pred milostivou sochou mariatalskej Panny Márie,** ktorá sa nachádza na zadnej strane „Pútničkov“ (pre neputujúcich budú „Pútničkovia“ k dispozícii na registrácii) – to je totiž **vyvrcholenie pútnej cesty**!!!
		+ **registrácia** – oproti vchodu do baziliky
4. **KATECHÉZY**
	* + **od 10.30-13.30** budú prebiehať **v svätom údolí** katechézy
		+ mapku majú deti v „Pútničkoch“, po absolvovaní katechézy **dostanú klasické pečiatky**

Témy katechéz:

1. **Mária – služba v domácnosti (slúžim s Ježišom)** – domáce práce, čistenie Krížovej cesty v Marianke (umývanie skiel), zametanie zastavení, hrabanie listov, zbieranie halúzok – katechéza bude presúvacia!!!! (od 1. zastavenia ďalej)
2. **Mária – prinášateľka radosti (robím druhým radosť)**
3. **Mária – ohlasovateľka Ježiša (ohlasujem Ježiša)** – *s* *Dobrou novinou*
4. **Mária – žena, darkyňa života (Pro life stánok) –** *s**Fórom života*
5. **SV. OMŠA**
	* + **spovedanie detí – cca. od 11.30-13.30 v spovedniciach za bazilikou**
		+ **sprievod – o 14.15** treba byť pred hlavným vstupom do Kláštora bratov tešiteľov, prosíme **za procesiový kríž nosičov jednotlivých pútnických zástav,** o 14.30 sa pohne sprievod od kláštora a tým začne sv. omša pred jaskynkou Lurdskej Panny Márie, v **prípade nepriaznivého počasia** bude sv. omša **o 14.45 v Bazilike**
		+ na sv. omši prosíme, aby deti aj s vedúcimi obsadili **predné lavičky** (rezervujeme ich) a taktiež stáli pred lavičkami, resp. sedeli **na karimatkách pred lavičkami**

**Iné dôležité veci**

**REGISTRÁCIA** – Prosíme **najprv elektronickú registráciu na** <https://erko.sk/putdeti/>, aby sme vedeli odhadnúť lepšie náklady na stravu, potom po príchode do Marianky sa po návšteve baziliky treba tiež medzi **9.30-13.00 zahlásiť oproti vchodu do baziliky**, odovzdať charitatívny dar a vedúci dostane darček pre deti, tu budú aj letáky, príp. iné propagačné materiály i **možnosť finančne podporiť Púť detí dobrovoľným príspevkom 1 Eur na pútnika**

**VYSTÚPENIE SPEVOKOLOV** – od cca. **11.30** do **13.00** pred Exercičným domom (max. 30 min.), prosíme **dopredu sa nahlásiť** do 20.5.2019 na tel. čísle: **0949 860 172**

**OBED –** medzi **12.00-13.30** vedľa registrácie – tradičné párky, horčica, chlebík a jahody (jabĺčka) a pitie (džús) zabezpečujú organizátori

**NEPRIAZNIVÉ POČASIE** – katechézy sa budú konať v Kláštore, v sále Exercičného domu bude vystúpenie speváckych zborov i obed, a sv. omša v Bazilike o 14.45

**STRUČNÝ PROGRAM:**

**Od 8.30 – začiatok putovania z Rače**

**Od 9.30 – putovanie zo Stupavy**

**10.30 – 13.30 – katechézy v údolí**

**11.30 – 13.00 – vystúpenie detských spevokolov**

**12.00 – 13.30 – obed**

**14.30 – sv. omša pri jaskynke Lurdskej Panny Márie**

**16.00 – odchod domov**

**SUMMA SUMMARUM:**

**Dopredu si treba pripraviť:**

1. **pútnickú zástavu** s nejakým vyjadrením symbolu (symbolov) vašej putujúcej skupinky, zástava by mala byť na nejakej žrdi (snažte sa o kvalitu)
2. naučiť sa s deťmi nejakú **mariánsku pieseň k Panne Márii** (JKS i mládežnícka)
3. vyzvať deti, aby zobrali **charitatívny obetný dar** = **trvanlivú potravinu** – môžete pripraviť i skupinkový darček, len nech má na ňom účasť obety každé dieťa
4. **čisté srdce a radosť...**